PMIndiaData/PMIndiaSum huggingface dataset:
પ્રધાનમંત્રીએ રાષ્ટ્રીય પત્રકારત્વ દિવસની ઉજવણીમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય પત્રકારત્વ દિવસના પ્રસંગે પ્રેસ કાઉન્સિલ ઓફ ઇન્ડિયા (પીસીઆઈ) દ્વારા આયોજિત એક કાર્યક્રમમાં હાજરી આપી હતી. આ પ્રસંગે પ્રેસ કાઉન્સિલ ઓફ ઇન્ડિયા સુવર્ણજયંતિની ઉજવણી પણ થઈ હતી. આ પ્રસંગે બોલતાં પ્રધાનમંત્રીએ અખબારી સ્વતંત્રતાના મહત્ત્વ પર ભાર મૂક્યો હતો અને જણાવ્યું હતું કે, પ્રેસ સ્વનિયંત્રિત હોવું જોઈએ. તેમણે ઉમેર્યું હતું કે, પ્રેસ પર બાહ્ય હસ્તક્ષેપ કે નિયમન ન હોવું જોઈએ. પ્રધાનમંત્રીએ દેશના કેટલાંક વિસ્તારોમાં તાજેતરમાં પત્રકારોની હત્યા પર ચિંતા વ્યક્ત કરી હતી. તેમણે જણાવ્યું હતું કે, પત્રકાર સત્ય હકીકત ઉજાગર કરવા પોતાનો જીવ ગુમાવી રહ્યાં છે અને આ અતિ ચિંતાજનક બાબત છે.
પ્રધાનમંત્રી અને જર્મનીનાં ફેડરલ ચાન્સેલર વચ્ચે ટેલીફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે ટેલીફોન પર જર્મનીના ફેડરલ ચાન્સેલર મહામહિમ ડૉ. એન્જેલા માર્કેલ સાથે વાત કરી હતી. બંને નેતાઓએ હાલ ચાલુ કોવિડ-19 રોગચાળા પર તેમજ બંને દેશોમાં પ્રવર્તમાન સ્થિતિ પર તથા આ સ્વાસ્થ્ય સાથે સંબંધિત કટોકટી સામે લડવા માટે આંતરરાષ્ટ્રીય જોડાણના મહત્ત્વ પર ચર્ચા કરી હતી. રોગચાળા દરમિયાન દવાઓ અને તબીબી ઉપકરણની અપર્યાપ્ત ઉપલબ્ધતાને ધ્યાનમાં રાખીને તેમણે અભિપ્રાયોનું આદાન-પ્રદાન કર્યું હતું તથા આ સંબંધમાં સાથસહકારનાં અન્ય વિકલ્પો ચકાસવા સંમત થયા હતા. જર્મન ચાન્સેલર પ્રધાનમંત્રી સાથે સંમત થયા હતા કે, કોવિડ-19 રોગચાળો આધુનિક ઇતિહાસમાં મહત્ત્વપૂર્ણ વળાંક પુરવાર થયો છે અને સંપૂર્ણપણે માનવજાતના હિત પર ધ્યાન કેન્દ્રિત કરીને વૈશ્વિકરણના નવા વિઝનની તક પૂરી પાડે છે. પ્રધાનમંત્રીએ મહામહિમ ચાન્સેલરને ભારતની યોગાસનોના પ્રસાર કરવાની અને રોગપ્રતિકારક ક્ષમતા સંવર્ધક આયુર્વેદિક દવાઓ દુનિયાભરના લોકો સુધી પહોંચાડવા તાજેતરમાં હાથ ધરેલી પહેલો વિશે જાણકારી આપી હતી. ચાન્સેલર સંમત થયા હતા કે, આ પ્રકારના અભ્યાસો માનસિક અને શારીરિક સ્વાસ્થ્ય વધારવા માટે અતિ લાભદાયક બની શકે છે, ખાસ કરીને વર્તમાન લૉકડાઉન સ્થિતિમાં.
નીતિ યુનિફાઇડ લોજિસ્ટિક્સ ઇન્ટરફેસ પ્લેટફોર્મ, માનકીકરણ, મોનિટરિંગ ફ્રેમવર્ક અને લોજિસ્ટિક્સ સેવાઓમાં વધુ કાર્યક્ષમતા માટે કૌશલ્ય વિકાસ રજૂ કરે છે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય લોજિસ્ટિક્સ નીતિને મંજૂરી આપી છે. આ નીતિ લોજિસ્ટિક્સ સેક્ટર માટે સર્વોચ્ચ આંતરશાખાકીય, ક્રોસ-સેક્ટરલ, બહુ-અધિકારક્ષેત્ર અને વ્યાપક નીતિ માળખું મૂકે છે. આ નીતિ
પ્રધાનમંત્રીએ બેલગ્રેડ ખાતેની રેસલિંગ ચેમ્પિયનશીપમાં ચંદ્રકો જીતવા બદલ શિવાની, અંજુ, દિવ્યા, રાધિકા અને નિશાને અભિનંદન આપ્યા

પ્રધાનમંત્રી શ્રી નરેન્દ્ર મોદીએ બેલગ્રેડ ખાતે આયોજિત રેસલિંગ ચેમ્પિયનશીપમાં ચંદ્રકો જીતવા બદલ શિવાની, દિવ્યા, રાધિકા અને નિશાને અભિનંદન પાઠવ્યા છે. પ્રધાનમંત્રીએ એક ટ્વીટમાં કહ્યું; “બેલગ્રેડ ખાતે રેસલિંગ ચેમ્પિયનશીપમાં ચંદ્રકો જીતવા બદલ શિવાની, અંજુ, દિવ્યા, રાધિકા અને નિશાને અભિનંદન. તેમનું પ્રદર્શન વિશિષ્ટ છે અને ભારતમાં રેસલિંગને હજુ પણ વધુ લોકપ્રિય કરવામાં તેનું યોગદાન રહેશે.”
ઉર્જા ક્ષેત્રમાં સહયોગ માટે ભારત અને બ્રિટન વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેબિનેટે બ્રિટન અને ઉત્તરી આયરલેન્ડની સાથે ઉર્જાના ક્ષેત્રમાં સહયોગ માટે એક સમજૂતી કરાર (એમઓયુ) પર હસ્તાક્ષર માટે પૂર્વવ્યાપી અનૂમતિ આપી દીધી છે. સહયોગના ક્ષેત્રોમાં નીચે મુજબની બાબતો સામેલ હશેઃ 1) બજારમાં સુધાર, નિયામક માળખા અને નવીકરણીય ઉર્જાના વિસ્તાર માટે નિયમો અને પ્રોત્સાહન સાથે વિજળીના વિતરણમાં પ્રતિસ્પર્ધાની ભૂમિકા, 2) ગ્રિડમાં નવીકરણીય ઉર્જાનું એકીકરણ, 3) ઔદ્યોગિક ઉર્જા દક્ષતા અને વાહન ઈંધણ દક્ષતા સહિત ઉર્જા દક્ષતા નીતિઓ તથા વ્યવહાર, 4) અપતટીય પવન ઉર્જા અને સૌર ઉર્જા, 5) સ્માર્ડ ગ્રિડ, 6) ઉર્જા ભંડારણ અને નવી ઉર્જા પ્રૌદ્યોગિકી, 7) નવીકરણીય ઉર્જા સંસ્થાનોનું ક્ષમતા નિર્માણ, 8) ઑફ ગ્રિડ અક્ષય ઉર્જા સેવાઓ, 9) જ્વારીય ઉર્જા, 10) પ્રતિભાગિઓ દ્વારા લેખિત રૂપમાં મંજૂર થયેલા કોઈ અન્ય ક્ષેત્ર આ એમઓયૂ તકનીકી સહાયતા માટે એક અનુકૂળ માળખું પ્રદાન કરશે, જેમાં બ્રિટન તરફથી શરૂ કરાયેલી પ્રાસંગિક પરિયોજનાઓના માધ્યમથી પરસ્પર સહમતિ દ્વારા વસ્તુ રૂપમાં અનુદાન અને અન્ય સહાયતા સામેલ હશે. વિશિષ્ટ પરિયોજના સમજૂતીને પણ સમય-સમય પર વિકસિત કરવામાં આવશે. આમાં વીજળી બજારનું માળખું અને ગ્રિડમાં નવીકરણીય ઉર્જાના એકીકરણ પર ધ્યાન અપાયું છે. આ કાર્યક્રમ ઉર્જા સુરક્ષા અને આપૂર્તિની વિશ્વસનીયતા માટે કેન્દ્રીય અને રાજ્ય સ્તર પર કાર્ય કરશે, ઉર્જાના ઉપયોગમાં સુધાર આવશે અને સતત આર્થિક વિકાસને સુગમ બનાવશે.
કેન્દ્ર સરકાર કિશ્તવાડ અને કારગિલમાં વાદળ ફાટવાની પરિસ્થિતિ પર નજર રાખી રહી છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે કેન્દ્ર સરકાર કિશ્તવાડ અને કારગિલમાં વાદળ ફાટવાની પરિસ્થિતિ પર નજર રાખી રહી છે એક ટ્વીટમાં પ્રધાનમંત્રીએ કહ્યું કે, "કેન્દ્ર સરકાર કિશ્તવાડ અને કારગિલમાં વાદળા ફાટવાની પરિસ્થિતિ પર નજર રાખી રહી છે. અસરગ્રસ્ત વિસ્તારોમાં તમામ સંભવિત સહાય પૂરી પાડવામાં આવી રહી છે. હું દરેકની સલામતી અને સુખાકારી માટે પ્રાર્થના કરું છું. "
પ્રધાનમંત્રીએ શ્રી અનિલ માધવ દવેના નિધન પર દિલસોજી વ્યક્ત કરી

પ્રધાનમંત્રી શ્રી નરેન્દ્ર મોદીએ પર્યાવરણ મંત્રી શ્રી અનિલ માધવ દવેના નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “મારા મિત્ર અને અતિ સન્માનિય સાથીદાર, પર્યાવરણ મંત્રી અનિલ માધવ દવેજીના એકાએક નિધનથી આંચકો લાગ્યો છે. શોકની લાગણી વ્યક્ત કરું છું. અનિલ માધવ દવેજી પ્રતિબદ્ધ જાહેર સેવક તરીકે હંમેશા યાદ રહેશે. તેઓ પર્યાવરણના સંરક્ષણ માટે અતિ ઉત્સાહી હતા. હું હજુ ગઈ કાલ સાંજ સુધી અનિલ માધવ દવેજી સાથે હતો. અમે મુખ્ય નીતિગત મુદ્દાઓ પર ચર્ચા કરી હતી. તેમનું નિધન મારા માટે અંગત ખોટ સમાન છે.”
પ્રધાનમંત્રીએ જાપાનમાં ભારતીય સમુદાય સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ 23 મે 2022ના રોજ જાપાનમાં ભારતીય ડાયસ્પોરાના 700થી વધુ સભ્યો સાથે સંબોધન કર્યું અને વાર્તાલાપ કર્યો. આ કાર્યક્રમ પહેલા, પ્રધાનમંત્રીએ જાપાની ઈન્ડોલોજિસ્ટ્સ, ખેલાડીઓ અને સાંસ્કૃતિક કલાકારો સાથે મુલાકાત કરી જેઓ ભારત અને જાપાન વચ્ચે સાંસ્કૃતિક અને લોકો વચ્ચેના આદાનપ્રદાનને પ્રોત્સાહન આપવા માટે યોગદાન આપી રહ્યા છે. પ્રધાનમંત્રી જાપાનમાં પ્રવાસી ભારતીય સન્માન પુરસ્કાર વિજેતાઓને પણ મળ્યા હતા. જાપાનમાં ભારતીય ડાયસ્પોરા 40,000થી વધુ છે. પ્રધાનમંત્રીએ ભારતીય સમુદાયના સભ્યોની તેમની કુશળતા, પ્રતિભા અને ઉદ્યોગસાહસિકતા અને માતૃભૂમિ સાથેના તેમના જોડાણ માટે પ્રશંસા કરી હતી. સ્વામી વિવેકાનંદ અને રવીન્દ્ર નાથ ટાગોરનું આહ્વાન કરીને, પ્રધાનમંત્રીએ ભારત અને જાપાન વચ્ચેના ઊંડા સાંસ્કૃતિક સંબંધોને રેખાંકિત કર્યા હતા. તેમણે તાજેતરના વર્ષોમાં ભારતમાં થયેલા વિવિધ સામાજિક-આર્થિક વિકાસ અને સુધારાની પહેલનો પણ ઉલ્લેખ કર્યો, ખાસ કરીને ઈન્ફ્રાસ્ટ્રક્ચર, ગવર્નન્સ, ગ્રીન ગ્રોથ, ડિજિટલ ક્રાંતિના ક્ષેત્રોમાં. તેમણે ભારતીય સમુદાયને ‘ભારત ચલો, ભારત સે જુડો’ના અભિયાનમાં જોડાવા અને આગળ વધારવા આમંત્રણ આપ્યું હતું.
મંત્રીમંડળે સામાજિક, આર્થિક, ઔદ્યોગિક અને પ્રાદેશિક વિકાસ કાર્યક્રમોનાં ક્ષેત્રમાં નીતિ આયોગ અને રશિયન સંઘનાં આર્થિક વિકાસ મંત્રાલય વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સામાજિક, આર્થિક, ઔદ્યોગિક અને પ્રાદેશિક વિકાસ કાર્યક્રમોનાં ક્ષેત્રમાં નીતિ આયોગ અને રશિયન સંઘનાં આર્થિક વિકાસ મંત્રાલય વચ્ચે સમજૂતી કરાર પર હસ્તાક્ષરને પોતાની મંજૂરી આપી દીધી છે. આ સમજૂતી કરારનો ઉદ્દેશ સામાજિક, આર્થિક, ઔદ્યોગિક અને પ્રાદેશિક વિકાસની વ્યૂહરચનાઓ અને કાર્યક્રમો બનાવવા અને લાગુ કરવામાં સહયોગની સંભાવનાઓ શોધવાનો છે. એમાં એકબીજાની શક્તિઓ, બજાર, ટેકનોલોજી, નીતિઓ વગેરે સમજવા માટે માળખું અને અનુકૂળ વાતાવરણ બનાવવાની જોગવાઈ સામેલ છે. સમજૂતીકરારમાં સહયોગનાં નીચે મુજબના ક્ષેત્રો સામેલ છે: પરસ્પર હિતનાં વિષયો સાથે સંબંધિત સંયુક્ત સંશોધન યોજનાઓ ચલાવવી અને લાગુ કરવી. બંને પક્ષો વચ્ચે સંબંધિત સરકારી વ્યૂહરચનાઓ અને વિકાસ કાર્યક્રમો સહિત પરસ્પર હિતનાં વિષયો પર માહિતી સાથે સંશોધન કાર્યોનું આદાન-પ્રદાન. સંયુક્ત આયોજનોમાં ભાગીદારી માટે બંને પક્ષોનાં નિષ્ણાતોની અવરજવર. બંને પક્ષોની સંમતિ હોય એવા કાર્યક્રમો પર ચર્ચાવિચારણા, સંમેલન અને અન્ય બેઠકોનું આયોજન કરવું. બંને પક્ષોની પારસ્પરિક સંમતિ અનુસાર સહયોગનું અન્ય સ્વરૂપ.
પ્રધાનમંત્રીએ પરીક્ષા વોરિયર્સ માટે તેમની સલાહના વીડિયો શેર કર્યા

પ્રધાનમંત્રી શ્રી નરેન્દ્ર મોદીએ આવતીકાલે પરીક્ષા પે ચર્ચા 2022ની પૂર્વ સંધ્યાએ વિદ્યાર્થીઓ અને તેમના માતા-પિતા માટે વિડિયો ટીપ્સની શ્રેણી શેર કરી છે. તેમની યુટ્યુબ ચેનલ પર શેર કરવામાં આવેલ આ વિડીયો વિદ્યાર્થીઓના જીવનને લગતી ખાસ કરીને પરીક્ષાઓને લગતા મુદ્દાઓની વિશાળ શ્રેણીને આવરી લે છે. આ વર્ષોથી પરીક્ષા પે ચર્ચાની ખાસ ટીપ્સ છે. નીચે વિડિઓઝ છે: મેમરી પાવર પર https://youtu.be/om9wo
પ્રધાનમંત્રીએ ઈન્ટેલના સીઈઓ, પેટ ગેલ્સિંગર સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ઈન્ટેલના સીઈઓ, પેટ ગેલ્સિંગર સાથે મુલાકાત કરી હતી અને ટેક, સંશોધન અને નવીનતા સંબંધિત વિષયો પર ચર્ચા કરી હતી. તેમણે ભારત પ્રત્યે પેટ ગેલ્સિંગરના આશાવાદની પણ પ્રશંસા કરી હતી. ઇન્ટેલ સીઇઓના ટ્વીટના જવાબમાં પ્રધાનમંત્રીએ કહ્યું; તમને મળીને આનંદ થયો @
પ્રધાનમંત્રીએ જાપાનનાં પોતાનાં સમકક્ષ શિન્ઝો અબેનેં ફરીવાર ચુંટણી જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ જાપાનનાં પોતાનાં સમકક્ષ શિન્ઝો અબેનેં રવિવારે યોજાયેલી ત્વરીત ચુંટણી જીતવા બદલ અભિનંદન પાઠવ્યા છે. પ્રધાનમંત્રીએ કહ્યું કે, “મારા પ્રિય મિત્ર શિન્ઝો અબેને ચુંટણીમાં મોટી જીત બદલ હાર્દિક શુભેચ્છા, આપની સાથે ભારત-જાપનનાં સંબંધોને વધુ મજબુતી પર જોઉ છું”
મંત્રીમંડળે મેસર્સ રાષ્ટ્રીય કેમિકલ્સ એન્ડ ફર્ટિલાઈઝર્સ (આરસીએફ)ની જમીન મુંબઈ મેટ્રો પોલિટન રિજીયોનલ ડેવલપમેન્ટ ઓથોરિટી (એમએમઆરડીએ)ને હસ્તાંતરણ કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વવર્તી અસરથી નીચેની બાબતે મંજૂરી આપી છેઃ મેસર્સ રાષ્ટ્રીય કેમિકલ્સ એન્ડ ફર્ટિલાઈઝર્સ લિમિટેડ (આરસીએફ)ની જમીન મુંબઈ મેટ્રો પોલિટન રિજીયોનલ ડેવલપમેન્ટ ઓથોરિટી (એમએમઆરડીએ)ને હસ્તાંતરણ મેસર્સ રાષ્ટ્રીય કેમિકલ્સ એન્ડ ફર્ટિલાઈઝર્સ લિમિટેડ(આરસીએફ)ની જમીન મ્યુનિસિપલ કોર્પોરેશન ઑફ ગ્રેટર મુંબઈ (એમસીજીએમ)ને હસ્તાંતરણ અને એમએમઆરડીએ/એમસીજીએમને હસ્તાંતરણ કરાયેલી જમીન સામે ટ્રાન્સફરેબલ ડેવલપમેન્ટ રાઈટ સર્ટિફિકેટ (ટીડીઆર) વેચીને મેળવવા/મેળવવા પાત્ર બનાવવા પૂર્વભૂમિકા: આરસીએફ ભારતની જાહેર ક્ષેત્રની અગ્રણી ખાતર અને રસાયણ ઉત્પાદક કંપની છે. તેની સ્થાપના 6 માર્ચ, 1978ના દિવસે અગાઉના ફર્ટિલાઈઝર કોર્પોરેશન ઑફ ઇન્ડિયાના પુનઃગઠન દ્વારા થઈ હતી. હાલમાં આરસીએફની અધિકૃત શેર મૂડી રૂ. 800 કરોડ અને રૂ. 551.69 કરોડની ભરપાઈ થયેલી મૂડી છે. કંપનીને 1997માં "મિની રત્ન"નો પ્રતિષ્ઠીત ખિતાબ આપવામાં આવ્યો હતો. એમએમઆરડીએ દ્વારા 48,849.74 ચો.મી. (8,265 મીટર દબાણ વગરની/મુક્ત જમીન અને 40,484.74 મીટર દબાણ વાળી જમીન) આપવામાં આવેલી અને ઈસ્ટર્ન ફ્રી વે-અનિક પાંજરાપોળ લીંક રોડ (એપીએલઆર) નું બાંધકામ પૂર્ણ કરવામાં આવેલુ અને તે જાહેર ઉપયોગ માટે વર્ષ 2014માં ખૂલ્લો મૂકવામાં આવ્યો હતો. આરસીએફને એમએમઆરડીએ દ્વારા તા. 1-11-2017ના રોજ 15,630 ચો.મી. જમીન ઉપર ટીડીઆર સર્ટિફિકેટ એમએમઆરડીએ દ્વારા ઈસ્યુ કરવામાં આવ્યું હતું. જે 8,265 ચો.મી. દબાણ વગરની/મુક્ત જમીન સામે વચગાળાની રાહત તરીકે આપવામાં આવ્યું હતું. આરસીએફના દાવા સામે લવાદ દ્વારા 40,584.74 ચો.મી. માપ ધરાવતી દબાણ હેઠળની જમીન સામે ટીડીઆર/વળતર આપવાનો નિર્ણય કરવામાં આવ્યો હતો. આરસીએફ દ્વારા એમસીજીએમ સામે એવી માંગણી મૂકવામાં આવી હતી કે આરસીએફ કોલોનીનો આંતરિક રોડ તેમના મુંબઈના ડેવલપમેન્ટ પ્લાનમાંથી લાંબા સમય માટે દૂર કરવો. ત્યાર પછી આરસીએફ અંદાજે 16,000 ચો.મી. (સ્થળ પર વાસ્તવિક માપણીને આધારે) જમીન 18.3 મીટરનો ડીપી રોડ ટીડીઆર સામે વળતર તરીકે પરસ્પર સહમતિ દ્વારા થયેલી શરતોને આધારે બાંધકામ માટે આપવા સંમત થયું હતું. એમસીજીએમ દ્વારા તેની વિકાસ યોજનામાં આરસીએફની સૂચિત ટાઉનશીપના અગ્ર ભાગે આવેલી 331.96 ચો.મી. જમીનને આરસીએફની જાહેર રસ્તો પહોળો કરવા માટે આરક્ષિતની જમીન તરીકે દર્શાવાઈ હતી. એમસીજીએમના વિકાસ નિયંત્રણ નિયમ 1991 મુજબ જો જમીન પર આરક્ષણ હોય તો એવા કિસ્સામાં તે જમીન એમસીજીએમને રોડ સેટ બેક તરીકે સુપરત કરવી ફરજીયાત બને છે.
થાઇલેન્ડમાં આદિત્ય બિરલા ગ્રૂપની સુવર્ણજયંતી નિમિત્તે પ્રધાનમંત્રીએ આપેલા સંબોધનના મુખ્ય મુદ્દા

થાઇલેન્ડમાં સુવર્ણભૂમિ ખાતે આપણે અહીં આદિત્ય બિરલા ગ્રૂપની સુવર્ણ જયંતીની ઉજવણી માટે એકત્ર થયા છીએ. આપણે અહીં થાઇલેન્ડમાં છીએ જે ભારતની સંસ્કૃતિ સાથે ખૂબ મજબૂત નાતો ધરાવે છે. અને, આ દેશમાં અગ્રણી ઔદ્યોગિક જૂથની ઉપસ્થિતિના પચાસ વર્ષ પૂર્ણ થવાની આપણે ઉજવણી કરી રહ્યાં છીએ. આજે ભારતમાં થઇ રહેલાં કેટલાક સકારાત્મક પરિવર્તનનું શાબ્દિક ચિત્ર આપની સમક્ષ લાવવા માટે હું તત્પર છું. હું પૂરા આત્મવિશ્વાસ સાથે કહું છું કે – ભારત માટે અત્યારે સૌથી શ્રેષ્ઠ સમય ચાલી રહ્યો છે. છેલ્લા પાંચ વર્ષમાં વિવિધ ક્ષેત્રે ભારતની સંખ્યાબંધ સાફલ્ય ગાથાઓ છે. આની પાછળનું કારણ માત્ર સરકારો નથી. ભારતે બીબાઢાંળ અને અમલદારશાહીની શૈલીમાં કામ કરવાનું બંધ કરી દીધું છે. તમને જાણીને આઘાત લાગશે વર્ષોથી ગરીબો માટે જે નાણાં ખર્ચવામાં આવતા હતા તે, વાસ્તવમાં ગરીબો સુધી પહોંચતા જ નહોતા. અમારી સરકારે  અંદાજે 2 ટ્રિલિયન ડોલર જેટલો હતો. 65 વર્ષમાં 2 ટ્રિલિયન. પરંતુ માત્ર 5 વર્ષમાં અમે તેમાં વધારો કરીને 3 ટ્રિલિયન ડોલરનો આંકડો હાંસલ કર્યો. જો કોઇ ખાસ બાબતનું મને ગર્વ હોય તો એ છે, ભારતના કૌશલ્યપૂર્ણ અને હોંશિયાર લોકો છે. ભારત સમગ્ર દુનિયામાં સૌથી મોટી સ્ટાર્ટ-અપ ઇકો-સિસ્ટમ છે તેમાં કોઇ જ આશ્ચર્ય નથી. જ્યારે ભારત સમૃદ્ધ બને છે ત્યારે સમગ્ર દુનિયામાં સમૃદ્ધિ આવે છે. ભારતના વિકાસ માટે અમારી દૂરંદેશી એવી છે કે જેથી સમગ્ર દુનિયાનું કલ્યાણ થાય. પૂર્વમાં કામ કરવાની નીતિ પૂર્વમાં કામ કરવાની નીતિની અમારી ભાવના સાથે, અમે આ પ્રદેશ સાથેની કનેક્ટિવિટી વધારવા પર વિશેષ ધ્યાન આપી રહ્યાં છીએ. થાઇલેન્ડના પશ્ચિમ દરિયાકાંઠા અને ભારતના પૂર્વીય દરિયાકાંઠાના બંદરો વચ્ચે સીધા જોડાણથી આપણી આર્થિક ભાગીદારીમાં ઉન્નતિ આવશે. રોકાણ અને સરળતાથી વ્યવસાય કરવા માટે, ભારત પધારો. નાવીન્યતા માટે અને સ્ટાર્ટઅપ માટે ભારત પધારો. કેટલાક સૌથી શ્રેષ્ઠ પ્રવાસન સ્થળોનો આનંદ માણવા અને હુંફાળા આતિથ્યનો અહેસાસ કરવા માટે ભારત પધારો. ભારત પોતાના હાથ ફેલાવીને આપની પ્રતીક્ષા કરે છે.
કેબિનેટે લિગો-ઈન્ડિયા મેગા સાયન્સ દરખાસ્તને સૈદ્ધાંતિક મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ગુરુત્વાકર્ષણ તરંગો પર સંશોધન માટે લિગો-ઈન્ડિયા મેગા સાયન્સ દરખાસ્તને સૈદ્ધાંતિક મંજૂરી આપી છે. આ દરખાસ્ત લિગો – ઈન્ડિયા પ્રોજેક્ટ (લેસર ઈન્ટરફેરોમીટર ગ્રેવિટેશનલ-વેવ ઓબ્ઝર્વેટરી ઈન ઈન્ડિયા) તરીકે ઓળખાય છે, જેનું નેતૃત્વ એટોમિક એનર્જી વિભાગ અને સાયન્સ એન્ડ ટેકનોલોજી વિભાગ (ડીએસટી) કરી રહ્યા છે. આ મંજૂરી કેટલાક દિવસો અગાઉ ગુરુત્વાકર્ષણના તરંગો અંગે કેટલાક મહાન રહસ્યો ઉકેલવા માટે બ્રહ્માંડની નવી બારી ખોલનારી ઐતિહાસિક શોધ સાથે સુસંગત છે, લિગો-ઈન્ડિયા પ્રોજેક્ટ હેઠળ અમેરિકાની કાલ્ટેક અને એમઆઈટી દ્વારા સંચાલિત લિગો લેબોરેટરી સાથેના જોડાણમાં ભારતમાં ગુરુત્વાકર્ષણના તરંગોના અભ્યાસ માટે અતિ આધુનિક વેધશાળા સ્થાપવામાં આવશે. આ પ્રોજેક્ટને પગલે વૈજ્ઞાનિકો અને એન્જિનિયરોને ગુરુત્વાકર્ષણ તરંગોના ક્ષેત્રે ઊંડા ખેડાણ કરવા અસાધારણ તકો મળશે અને નવા ખગોળીય ક્ષેત્રે વૈશ્વિક નેતૃત્વ કરવા મળશે. લિગો-ઈન્ડિયા સમથળ જમીન પર અલ્ટ્રા-હાઈ વેક્યુમ પર આઠ કિલોમીટર લાંબી બીમ ટ્યુબના બાંધકામ ક્ષેત્ર સાથે સંકળાયેલા ભારતીય ઉદ્યોગ જગત માટે સ્પર્ધાત્મક ટેકનોલોજીમા નોંધપાત્ર તકો લાવશે. પ્રોજેક્ટ ભારતીય વિદ્યાર્થીઓ અને નવયુવાન વૈજ્ઞાનિકોને જ્ઞાનના નવાં ક્ષેત્રો શોધવા પ્રોત્સાહિત કરશે તેમજ તેનાથી દેશમાં વૈજ્ઞાનિક સંશોધનને વધુ વેગ મળશે.
યુનોની સલામતિ સમિતિમાં સુધારણા અંગે જી-4 દેશો – બ્રાઝીલ, જર્મની, ભારત અને જાપાનના નેતાઓની બેઠકમાં સંયુક્ત અખબારી નિવેદન

26મી સપ્ટેમ્બર, 2015ના રોજ ભારતના પ્રધાનમંત્રી શ્રી નરેન્દ્ર મોદીએ, બ્રાઝિલના પ્રમુખ સુમી ડિલ્મા રૂસ્સેફ, જર્મીના ચાન્સેલર સુશ્રી એન્જેલા મેરકેલ અને જાપાનના પ્રધાનમંત્રી શ્રી શિન્ઝો અબેને, ન્યૂયોર્કમાં જી-4 દેશોની બેઠક માટે નિમંત્રીત કર્યા હતા. જી-4 દેશોના નેતાઓએ તાજેતરનાં વર્ષોમાં ઉભા થયેલા વૈશ્વિક સંઘર્ષો અને કટોકટીઓના ઉકેલ માટે વધુ પ્રતિનિધિત્વ ધરાવતા કાયદેસરની અને અસરકારક સલામતી સમિતિની આજે સૌથી વધુ જરૂર વર્તાતી હોવા ઉપર ભાર મૂક્યો હતો. એમણે એવો મત વ્યક્ત કર્યો હતો કે આ બાબત 21મી સદીની આંતરરાષ્ટ્રીય સમાજની વાસ્તવિકતાઓનું પ્રતિબિંબ પાડીને સિદ્ધ કરી શકાય એમ છે, જ્યાં વધુ સભ્ય દેશો આંતરરાષ્ટ્રીય શાંતિ અને સલામતીની જાળવણી સંબંધમાં મુખ્ય જવાબદારીઓ ઉઠાવવાની શક્તિ અને ઈચ્છા ધરાવે છે. આ સંદર્ભમાં આ નેતાઓએ ચિંતા સાથે એ બાબતની નોંધ લીધી હતી કે, 2005ની વિશ્વ શિખર પરિષદ, જેમાં તમામ દેશો અને સરકારોના વડાઓએ વિશ્વસંસ્થા યુનોની સુધારણાના એકવાર પ્રયાસોના આવશ્યક ભાગ તરીકે સલામતી સમિતિમાં વહેલી તકે સુધારણા કરવાની બાબતને સર્વાનુમતે ટેકો આપ્યો હતો એ પછી આ દિશામાં કોઈ નોંધપાત્ર પ્રગતિ થઈ નથી. એમણે યુનોની સલામતી સમિતિની સુધારણા માટે એક પ્રક્રિયા શરૂ થઈ ચૂકી છે એને નિશ્ચિત સમય મર્યાદામાં તાકીદે હાથ ધરવા ઉપર ભાર મૂક્યો હતો. આ નેતાઓએ, 69મી મહાસભાના પ્રમુખની ગતિશીલ નેતાગીરી તથા આંતર-સરકારી વાટાઘાટોના અધ્યક્ષના, મંત્રણાઓ માટેની પ્રક્રિયા આગળ ધપાવવાના પ્રયાસોને બિરદાવ્યા હતા. એમણે, આંતર સરકારી વાટાઘાટો માટે આઈજીએનમાં વાટાઘાટો માટે, 69મી મહાસભાના પ્રમુખ દ્વારા એમના 31મી જુલાઈ, 2015ના પત્રમાં રજૂ કરાયેલા વિગતવાર પાડ-નોંધનો ઉપયોગ કરવા માટે સલામતી સમિતિ દ્વારા વિશાળ મતથી અપનાવાયેલા – પાસ કરાયેલા નિર્ણય નં. 69/560નું સ્વાગત કર્યું હતું એમણે 70મી મહાસભાના પ્રમુખને ટેકો પૂરો પાડવાનું અને એમની સાથે સહકાર કરવાનું પણ લીધું હતું. પાઠ આધારિત વાટાઘાટોની દિશામાં આગળ વધવાના સભ્ય દેશોના પ્રયાસોની આ નેતાઓએ પ્રશંસા સાથે નોંધ લીધી હતી. એમણે ખાસ કરીને આફ્રિકન ગ્રુપ, કેરિકોમ અને એલ-69 ગ્રુપના સભ્ય દેશો દ્વારા કરાયેલા પ્રયાસોને આવકાર્યા હતા. એમણે સલામતી સમિતિના કાયમી તેમજ બિનકાયમી સભ્યપદમાં આફ્રિકાના પ્રતિનિધિત્વને ટેકો આપ્યો હતો. એમણે એક વધુ વિસ્તારવામાં આવેલી અને સુધારણા પછીની સલામતી સમિતિમાં નાના વિકાસશીલ ટાપુ દેશો સહિત, નાના અને મધ્યમ સભ્ય દેશોના એકધારા પ્રતિનિધિત્વની મહત્વની નોંધ લીધી હતી. આ નેતાઓએ આ વાત ઉપર ભાર મૂક્યો હતો કે એક વિસ્તારેલી અને સુધારણા પછીની સલામતી સમિતિમાં કાયમી સભ્યપદ માટે જી-4 દેશો યોગ્ય ઉમેદવારો છે. એમણે યુનોના ખતપત્ર – ચાર્ટરના હેતુઓ અને સિદ્ધાંતોને પરિપૂર્ણ કરવા માટેના એમના પ્રયાસોને ચાલુ રાખવાનો એમનો નિર્ધાર દોહરાવ્યો હતો. સલામતી સમિતિમાં વહેલી તકે અને અર્થપૂર્ણ સુધારાઓ સિદ્ધ કરવા માટે તમામ સભ્ય દેશો સાથે મળીને કામ કરવાનું તથા આ દિશામાંના પ્રયાસો વેગીલા બનાવવાનું પણ લીધું હતું. યુનોની મહાસભાના 70માં અધિવેશન દરમિયાન આ સંબંધમાં નક્કર પરિણામો હાંસલ કરવા માટે પોતાના પ્રયાસો બેવડાવવાનો એમણે સંકલ્પ વ્યક્ત કર્યો હતો.
મંત્રીમંડળે નાર્કોટિક્સ, નશીલા દ્રવ્યો, સાઇકોટ્રોપિક પદાર્થો અને પ્રીકર્સર્સની ગેરકાયદેસર હેરફેર અટકાવવા પારસ્પરિક સહકાર માટે ભારત અને ઉઝબેકિસ્તાન વચ્ચેના સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે નાર્કોટિક્સ, નશીલી દવાઓ, સાઇકોટ્રોપિક પદાર્થો અને પ્રીકર્સર્સમાં ગેરકાયદેસર વેપારને અટકાવવા પારસ્પરિક સહકાર પર ભારત અને ઉઝબેકિસ્તાન વચ્ચેના સમજૂતીકરાર (એમઓયુ)ને મંજૂરી આપી છે. લાભ: સમજૂતીકરાર (એમઓયુ) નશીલા દ્રવ્યોની દાણચોરીને અટકાવવા તથા નાર્કોટિક દવાઓ અને સાઇકોટ્રોપિક પદાર્થોનાં નિયમનમાં પારસ્પરિક સહકાર આપવા માટે મદદરૂપ થશે. આ અસરકારક માળખાગત કાર્ય છે, જે ઓળખ કરાયેલા ક્ષેત્રોમાં પારસ્પરિક જરૂરી સહાય અને સહકાર સાથે સંબંધિત તમામ સમસ્યાઓનું સમાધાન કરે છે. એમઓયુ બંને સરકારો વચ્ચે અસરકારક સંસ્થાકીય આદાન-પ્રદાનની સુવિધા આપશે. એક વખત લાગુ થયા પછી આ એમઓયુ આંતરરાષ્ટ્રીય નાર્કોટિક્સની દાણચોરી અટકાવવામાં મદદરૂપ થશે.
પ્રધાનમંત્રીએ બેડમિન્ટન વર્લ્ડ ચેમ્પિયનશિપ 2021માં સિલ્વર મેડલ જીતવા બદલ કિદામ્બી શ્રીકાંતને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કિદામ્બી શ્રીકાંતને બેડમિન્ટન વર્લ્ડ ચેમ્પિયનશિપ 2021માં સિલ્વર મેડલ જીતવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "ઐતિહાસિક સિલ્વર મેડલ જીતવા બદલ @srikidambiને અભિનંદન. આ જીત ઘણા ખેલાડીઓને પ્રેરણા આપશે અને તેઓ બેડમિન્ટનમાં વધુ રસ લેશે."
પ્રધાનમંત્રીએ નવરોઝ નિમિત્તે દેશને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નવરોઝ નિમિત્તે દેશને શુભેચ્છા પાઠવી પ્રધાનમંત્રીએ કહ્યું, “નવરોઝ મુબારક!હું એવી પ્રાર્થના કરું છું કે, આવનારું વર્ષ સુખ અને સમૃદ્ધિથી ભરેલું રહે.સૌનું આરોગ્ય સારુ રહે અને સૌની અપેક્ષાઓ પૂર્ણ થાય તેવી શુભેચ્છા.”
મંત્રીમંડળે નોડલ એજન્સી આઈઆરએસડીસી દ્વારા સરળ પ્રક્રિયાઓ અને લાંબા ગાળાનાં ભાડાપટ્ટાનાં માધ્યમથી રેલવે સ્ટેશનોનાં પુનર્વિકાસને મંજૂરી આપી

સ્ટેશનોનાં પુનર્વિકાસથી વ્યાપક આધુનિકીકરણનો માર્ગ પ્રશસ્ત થશે અને વૈશ્વિક સ્તરનું માળખું સુનિશ્ચિત થશે રેલવે પોતાની જમીન અને આસપાસનાં અન્ય સ્થાનોનાં વાણિજ્યિક વિકાસની મંજૂરી આપી અત્યાધુનિક પ્રવાસી સુવિધાઓ પ્રદાન કરશે નવા ઉપાયો અને સરળ કાર્યક્રમ ડિઝાઇનમાં 99 વર્ષ સુધી ભાડાપટ્ટાનો ગાળા, અનેક પેટાપટ્ટા અને સરળ ટેન્ડર પ્રક્રિયાઓ સામેલ પુનર્વિકાસથી અત્યાધુનિક સ્માર્ટ સ્ટેશન બનશે અને મિની સ્માર્ટ સિટી સ્વરૂપે કામ કરશે રેલવે સ્ટેશનોનાં પુનર્વિકાસથી અર્થવ્યવસ્થા પર સકારાત્મક અસર પડશે, રોજગારીની તકો વધશે અને આર્થિક વૃદ્ધિ થશે પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નોડલ અને મુખ્ય યોજનાની વિકાસ એજન્સી ભારતીયે રેલવે સ્ટેશન વિકાસ નિગમ લિમિટેડ (આઈઆરએસડીસી) દ્વારા રેલવે સ્ટેશનોને ફરી વિકસિત કરવા મંજૂરી આપી દીધી છે. પુનર્વિકાસ કાર્યક્રમમાં વિવિધ બિઝનેસ મોડલ ધરાવતી સરળ પ્રક્રિયાઓ અને 99 વર્ષનાં સમયગાળાનો ભાડાપટ્ટો સામેલ છે. એનાથી રેલવેનું વિસ્તૃત આધુનિકીકરણ થશે અને વૈશ્વિક સ્તરની માળખાગત રચના સુનિશ્ચિત થશે. દેશભરમાં મુખ્ય રેલવે સ્ટેશનોનો વિકાસ રેલવેની જમીન અને રેલવે સ્ટેશનની આસપાસનાં સ્થળોનાં વાણિજ્યિક વિકાસ કરીને કરવામાં આવશે. આ કાર્યક્રમથી પ્રવાસીઓને અત્યાધુનિક સુવિધાઓ મળશે અને વધારાની આવક થશે. તેમાં મંત્રાલય પર ખર્ચનો બોજ નહીં આવે. સ્ટેશનોનાં પુનર્વિકાસથી અર્થવ્યવસ્થા પર સકારાત્મક પ્રભાવ પડશે, જેથી રોજગારની તકોમાં વધારો થશે અને આર્થિક વૃદ્ધિ થશે. નોડલ એજન્સી આઈઆરએસડીસી સંપૂર્ણ યોજના તૈયાર કરશે અને સ્ટેશન વિશેષ કે સ્ટેશનોનાં સમૂહની વ્યવસાયિક યોજના તૈયાર કરશે, જેથી ભારતીય રેલવેનાં ખર્ચની સ્થિરતા સુનિશ્ચિત થશે. રેલવે મંત્રાલય દ્વારા વ્યાવસાયિક યોજનાઓને મંજૂરી આપવાથી આઈઆરએસડીસી અને યોજનાં વિકાસ એજન્સીઓ સ્ટેશન પુનર્વિકાસની કામગીરી શરૂ કરશે. રેલવે/આરએલડીએ/આઈઆરએસડીસી રેલવેની જમીનનાં આયોજન અને વિકાસ માટે સત્તામંડળ હશે. શહેરી સ્થાનિક એકમો, ડીડીએની સલાહ લઈને જમીન ફ્રી હોલ્ડ આધાર પર રેલવેને ટ્રાન્સફર કરશે. એનાથી ખર્ચની સ્થિરતાનાં આધારે મુખ્ય સ્ટેશનોનાં પુનર્વિકાસમાં ઝડપ આવવાથી રેલવે મંત્રાલયને સહાયતા મળશે. પુનર્વિકાસ પ્રયાસોથી અત્યાધુનિક સ્માર્ટ રેલવે સ્ટેશન બનશે, જે મિની સ્માર્ટ સિટી સ્વરૂપે કામ કરશે. પુનર્વિકાસથી પ્રવાસીઓ અને ઉદ્યોગોને વિસ્તૃત લાભ મળશે. પ્રવાસીઓને આંતરરાષ્ટ્રીય રેલવે ટર્મિનલની બરોબર સુવિધાઓ મળશે અને સ્થાનિક લોકોને મોટી સંખ્યામાં રોજગારી મળશે. પૃષ્ઠભૂમિઃ ઝોનલ રેલવે દ્વારા ‘એ1’ અને ‘એ’ કેટેગરીનાં સ્ટેશનોને ફરી વિકસાવવા માટે 24 જાન્યુઆરી, 2015નાં રોજ મંત્રીમંડળની મંજૂરી મેળવી હતી. આ મંજૂરી પ્રક્રિયાઓ અંતર્ગત અને 45 વર્ષનાં ભાડાપટ્ટા માટે મેળવવામાં આવી છે. પણ બોલી લગાવનારાઓમાં પર્યાપ્ત રસ જોવા મળ્યો નહોતો. ડેવલપર્સ, રોકાણકારો અને અન્ય હિતધારકોની સાથે અનેક બેઠકો દરમિયાન વિવિધ વિષયો પર ચર્ચા કરવામાં આવી. આ વિષયોમાં અનેક પેટાપટ્ટા, બોલીની સરળ પ્રક્રિયા વગેરે વિશે વારંવાર પ્રશ્રો ઉઠ્યાં હતાં. એટલે નવા ઉપાયો સાથે એક સરળ કાર્યક્રમ બનાવવામાં આવ્યો, જેમાં આ વિષયોને સામેલ કરવામાં આવ્યાં છે. કાર્યક્રમમાં વિશેષ અમલીકરણ એજન્સી (આઈઆરએસડીસી)ને જવાબદારી સુપરત કરવામાં આવી અને તેમાં સ્ટેશન પુનર્વિકાસને નવું સ્વરૂપ આપવા માટે ઉચિત માળખાગત પ્રક્રિયા અને માપદંડોમાં પરિવર્તનોને સામેલ કરવામાં આવ્યાં છે.
યુવાનોને લગતી બાબતો માટે ભારત અને ટ્યુનિશિયા વચ્ચે થયેલાસમજુતીનાં કરાર(એમઓયુ) પરનાં હસ્તાક્ષરની મંત્રીમંડળને જાણ કરાઈ

યુવા બાબતોનાં ક્ષેત્રમાં સહકારને વેગ આપવા માટે ભારત અને ટ્યુનિશિયા વચ્ચે થયેલા સમજૂતિપત્ર પરના હસ્તાક્ષર અંગે પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકને જાણ કરવામાં આવી હતી. આ સમજૂતિપત્ર પર 30-10-2017ના રોજ નવી દિલ્હી ખાતે હસ્તાક્ષર થયા હતા. આ સમજૂતિ પત્રનો હેતુ ભારતીય યુવાનોમાં આંતર રાષ્ટ્રીય સાપેક્ષતા પેદા કરવાનો, વિવિધ વિચારોની આપલે કરવાનો, સાંસ્કૃતિક મૂલ્યો અને તેમને શાંતિ તથા સમજૂતિનાં વિકાસમાં સામેલ કરવાનો છે. આ સમજૂતિ પાંચ વર્ષ માટે માન્ય રહેશે. આ સમજૂતિ હેઠળ સહયોગ માટેનાં વિવિધ ક્ષેત્રો આ મુજબ રહેશે. યુવાનોની આપ-લે કાર્યક્રમોનુંઆયોજન આંતરરાષ્ટ્રીય પરિષદ અને સંમેલનમાં આમંત્રણનુંઆદાન-પ્રદાન છાપેલી સામગ્રીઓ, ફિલ્મો, અનુભવો, સંશોધનોતથા અન્ય માહિતીની આપ-લે યુવા શિબિર, યુવા મહોત્સવતથા અન્ય યુવાનોને લગતા કાર્યક્રમોમાં ભાગ લેવો, અભ્યાસ માટે પ્રવાસ, યુવાનોને લગતી બાબતો માટે નાના વર્કશોપ અને સેમિનારમાં ભાગીદારી.
પ્રધાનમંત્રીએ જાણીતા હોકી ખેલાડી શ્રી ચરણજીત સિંહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા હોકી ખેલાડી શ્રી ચરણજીત સિંહના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "જાણીતા હોકી ખેલાડી, શ્રી ચરણજીત સિંઘના નિધનથી દુઃખી થયો છું. તેમણે ભારતીય હોકી ટીમની સફળતામાં મહત્વની ભૂમિકા ભજવી હતી, ખાસ કરીને 1960માં રોમ અને ટોક્યો ઓલિમ્પિકમાં. તેમના પરિવાર અને મિત્રો પ્રત્યે સંવેદના. ઓમ શાંતિ "
પ્રધાનમંત્રીએ ભારત અને જાપાન વચ્ચે રાજદ્વારી સંબંધોની સ્થાપનાના 70 વર્ષ પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ આજે ભારત અને જાપાન વચ્ચે રાજદ્વારી સંબંધોની સ્થાપનાના 70 વર્ષ પૂરા થવા પર ખુશી વ્યક્ત કરી છે. શ્રી મોદીએ વધુમાં કહ્યું કે અમારા સંબંધો દરેક ક્ષેત્રે ગાઢ બન્યા છે, પછી ભલે તે વ્યૂહાત્મક, આર્થિક હોય કે લોકો-થી-લોકોનો સંપર્ક હોય. ટ્વીટ્સની શ્રેણીમાં, પ્રધાનમંત્રીએ કહ્યું; "આજે આપણે ભારત અને જાપાન વચ્ચે રાજદ્વારી સંબંધોની સ્થાપનાના 70 વર્ષની ઉજવણી કરી રહ્યા છીએ, ત્યારે મને એ જોઈને આનંદ થાય છે કે વ્યૂહાત્મક, આર્થિક કે લોકો વચ્ચેના સંપર્કો, દરેક ક્ષેત્રમાં આપણા સંબંધો વધુ ગાઢ બન્યા છે." "મારા મિત્ર પીએમ કિશિદા @kishida230ની વાર્ષિક સમિટ માટે ભારતની તાજેતરની મુલાકાતે કોવિડ પછીની દુનિયામાં આપણી વિશેષ વ્યૂહાત્મક અને વૈશ્વિક ભાગીદારીને વધુ ગાઢ બનાવવા માટેનો રોડમેપ તૈયાર કર્યો છે. હું તે ઉદ્દેશ્યને સાકાર કરવા માટે પીએમ કિશિદા સાથે કામ કરવાનું ચાલુ રાખવા માટે આતુર છું. "
પ્રધાનમંત્રીએ પટના-ઈન્દોર એક્સપ્રેસ ખડી પડતા થયેલી જાનીહાની અંગે દિલાસો વ્યક્ત કર્યો

પ્રધાનમંત્રી શ્રી નરેન્દ્ર મોદીએ પટના-ઈન્દોર એક્સપ્રેસ ખડી પડતા થયેલી જાનીહાની અંગે દિલાસો વ્યક્ત કર્યો હતો. પોતાની સહાનુભૂતિ વ્યક્ત કરતા પ્રધાનમત્રીએ કહ્યું હતું કે, પટના-ઈન્દોર એક્સપ્રેસ ખડી પડવાને લીધે થયેલી જાનહાની પર દુઃખ શબ્દોમાં વ્યક્ત કરી શકાય એમ નથી. મૃત્યુ પામનારા પરિવારો પ્રત્યે મારી સંવેદનાઓ. ગમખ્વાર ટ્રેન અકસ્માતમાં ઈજા પામનારાઓ માટે પ્રાર્થના. મેં સ્થિતિ પર નજીકથી વ્યક્તિગત દેખરેખ રાખનારા રેલવે મંત્રી શ્રી સુરેશ પ્રભુ સાથે વાત કરી છે.